SL Uradni list Evropske unije L 143/31

SKLEP SKUPNEGA ODBORA EGP

št. 36/2010

z dne 12. marca 2010

o spremembi Priloge XXI (Statistika) k Sporazumu EGP

SKUPNI ODBOR EGP JE –

ob upoštevanju Sporazuma o Evropskem gospodarskem prostoru, kakor je bil spremenjen s Protokolom o prilagoditvi Sporazuma o Evropskem gospodarskem prostoru (v nadaljnjem besedilu: Sporazum), in zlasti člena 98 Sporazuma,

ob upoštevanju naslednjega:

(1) Priloga XXI k Sporazumu je bila spremenjena s Sklepom Skupnega odbora EGP št. 156/2009 z dne 4. decembra 2009 (1).

(2) Uredbo (ES) št. 1006/2009 Evropskega parlamenta in Sveta z dne 16. septembra 2009 o spremembi Uredbe (ES) št. 808/2004 o statističnih podatkih Skupnosti v zvezi z informacijsko družbo (2) je treba vključiti v Sporazum.

(3) Uredbo Komisije (ES) št. 1022/2009 z dne 29. oktobra 2009 o spremembi uredb (ES) št. 1738/2005, (ES) št. 698/2006 in (ES) št. 377/2008 glede Mednarodne standardne klasifikacije poklicev (ISCO) (3) je treba vključiti v Sporazum.

(4) Uredbo Komisije (ES) št. 1023/2009 z dne 29. oktobra 2009 o izvajanju Uredbe Evropskega parlamenta in Sveta (ES) št. 808/2004 o statističnih podatkih Skupnosti v zvezi z informacijsko družbo (4) je treba vključiti v Sporazum.

(5) Priporočilo Komisije 2009/824/ES z dne 29. oktobra 2009 o uporabi Mednarodne standardne klasifikacije poklicev (ISCO-08) (5) je treba vključiti v Sporazum –

SPREJEL NASLEDNJI SKLEP:

Člen 1

Priloga XXI k Sporazumu se spremeni:

1. V točki 28 (Uredba Evropskega parlamenta in Sveta (ES) št. 808/2004) se doda naslednja alinea: „— 32009 R 1006: Uredba (ES) št. 1006/2009 Evropskega parlamenta in Sveta z dne 16. septembra 2009 (UL L 286, 31.10.2009, str. 31).“

2. V prvo alineo točke 18db (Uredba Komisije (ES) št. 1738/2005), v točko 18f (Uredba Komisije (ES) št. 698/2006) in točko 18an (Uredba Komisije (ES) št. 377/2008) se doda naslednje: „ kakor jo spreminja: — 32009 R 1022: Uredba Komisije (ES) št. 1022/2009 z dne 29. oktobra 2009 (UL L 283, 30.10.2009, str. 3).“

3. Za točko 28d (Uredba Komisije (ES) št. 960/2008) se vstavi naslednja točka: „28e. 32009 R 1023: Uredba Komisije (ES) št. 1023/2009 z dne 29. oktobra 2009 o izvajanju Uredbe Evropskega parlamenta in Sveta (ES) št. 808/2004 o statističnih podatkih Skupnosti v zvezi z informacijsko družbo (UL L 283, 30.10.2009, str. 5).“

4. Za točko 18z (Uredba (ES) št. 1338/2008 Evropskega parlamenta in Sveta) se vstavi naslednje: „AKTI, S KATERIMI SE SEZNANIJO POGODBENICE Pogodbenice se seznanijo z vsebino naslednjega akta: 18za. 32009 H 0824: Priporočilo Komisije 2009/824/ES z dne 29. oktobra 2009 o uporabi Mednarodne standardne klasifikacije poklicev (ISCO-08) (UL L 292, 10.11.2009, str. 31).“

Člen 2

Besedila uredb (ES) št. 1006/2009, (ES) št. 1022/2009 in (ES) št. 1023/2009 ter Priporočila 2009/824/ES v islandskem in norveškem jeziku, ki se objavijo v Dopolnilu EGP k Uradnemu listu Evropske unije, so verodostojna.

Člen 3

Ta sklep začne veljati 13. marca 2010 pod pogojem, da so bila Skupnemu odboru EGP predložena vsa uradna obvestila v skladu s členom 103(1) Sporazuma (6).

Člen 4

Ta sklep se objavi v sklopu EGP Uradnega lista Evropske unije in Dopolnilu EGP k Uradnemu listu Evropske unije.

V Bruslju, 12. marca 2010 Za Skupni odbor EGP Predsednik Alan SEATTER

(1) UL L 62, 11.3.2010, str. 61.

(2) UL L 286, 31.10.2009, str. 31.

(3) UL L 283, 30.10.2009, str. 3.

(4) UL L 283, 30.10.2009, str. 5.

(5) UL L 292, 10.11.2009, str. 31.

(6) Ustavne zahteve niso navedene.